
MUNICIPIUL TIMIŞOARA 
NR.SC2022-21978/06.09.2022
RAPORT DE SPECIALITATE

privind desemnarea reprezentanților Consiliului Local al Municipiului Timişoara, în Comisia de evaluare a probei de interviu, a concursului pentru ocuparea funcţiilor vacante de director şi director adjunct din unităţile de învăţământ preuniversitar de stat de pe raza  Municipiului Timişoara, sesiunea iunie- octombrie 2022
     Având în vedere Referatul de aprobare cu nr. SC2022-21978/06.09.2022al Primarului Municipiului Timişoara şi Proiectul de hotărâre privind desemnarea reprezentanților Consiliului Local al Municipiului Timişoara, în Comisia de evaluare a probei de interviu, a concursului pentru ocuparea funcţiilor vacante de director şi director adjunct din unităţile de învăţământ preuniversitar de stat de pe raza  Municipiului Timişoara,  sesiunea iunie- octombrie 2022.
    Facem următoarele precizări:
    Prin adresa cu nr.11870/01.08.2022, înregistrată la instituția noastră sub nr. SC2022-19382/19.08.2022, Inspectoratul Școlar  Județean Timiș a  solicitat desemnarea reprezentanților Consiliului Local al Municipiului Timişoara,  care vor face parte  din  Comisia de evaluare a probei de interviu,  pentru  ocuparea  funcţiilor vacante  de director şi director adjunct din unităţile de învăţământ preuniversitar de stat de pe raza  Municipiului Timişoara, sesiunea iunie- octombrie 2022.
    Conform prevederilor  art.5, alin 4 lit. c), pct 2, lit.  ii)  din Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin  Ordinul  Ministerului  Educației  nr. 4597/06.08.2021 cu modificările ulterioare, din Comisia de evaluare a probei de interviu, pentru fiecare unitate de învăţământ, constituită prin decizie a inspectorului şcolar general va face parte un reprezentant al consiliului local şi un membru supleant, desemnaţi prin hotărâre a consiliului local. Reprezentantul consiliului local nu poate fi cadru didactic în unitatea de învăţământ pentru care se desfăşoară interviul şi nici cadru didactic înscris la sesiunea curentă a concursului sau cadru didactic care ocupă funcţia de director/director adjunct.
   Conform  art 5 alin 6) din metodologie, membrii supleanţi înlocuiesc de drept membrii titulari indisponibili.
   Conform  art 5 alin 8) din metodologie,  în componenţa sunt nominalizați ca membri doar persoane cu studii superioare.
    În aceste condiții se impune promovarea unui proiect de  hotărâre de consiliu local  privind  desemnarea reprezentanților Consiliului Local al Municipiului Timişoara în Comisiile de evaluare a probei de interviu a concursului pentru ocuparea funcţiilor de director şi director adjunct din unităţile de învăţământ preuniversitar de stat de pe raza  Municipiului Timişoara.
    Având în vedere prevederile legale expuse în prezentul raport, apreciem  că;

-  proiectul de hotărâre privind desemnarea reprezentanților Consiliului Local al Municipiului Timişoara, în Comisia de evaluare a probei de interviu, a concursului pentru ocuparea funcţiilor vacante de director şi director adjunct din unităţile de învăţământ preuniversitar de stat de pe raza  Municipiului Timişoara,  sesiunea iunie- octombrie 2022 , îndeplineşte condiţiile pentru a fi supus dezbaterii  și  aprobării Consiliului Local al Municipiului Timişoara.

